BMW 3-sarja (E36)

BMW E36 on BMW 3-sarjan kolmannen sukupolven malli, jota valmistettiin vuosina 1990–2000. Se korvasi edeltäneen E30-mallin ja seuraajaksi tuli E46. Mallisarjaan kuului myös kolmeovinen hatchback-malli Compact (E36/5).

 BMW 3-sarja (E36) 1990–2000 

BMW E36:n valmistus alkoi vuonna 1990, ja ensimmäisenä esitelty korimalli oli neliovinen sedan. Mallin pyöräntuentana taka-akselilla oli uudenlainen monivarsituettu Z-tyyppinen multi-link-monivarsituenta, jota oli aiemmin käytetty BMW Z1 -mallissa. 
vasen|pienoiskuva|BMW 318is Coupé
Vuoden 1997 Euro NCAP -kolaritestistä E36 sai tulokseksi vaatimattomat yksi ja puoli tähteä viidestä.
vasen|pienoiskuva|BMW 328i Cabrio
Coupé esiteltiin vuonna 1992 ja avokattoinen cabriolet vuotta myöhemmin. Vuonna 1994 julkaistiin täysin uusi korimalli – kolmiovinen hatchback, joka sai nimen Compact. Viimeisenä markkinoille tuotiin farmarimalli Touring vuonna 1995. Se oli urheilullinen niin sanottu ”elämäntapafarmari”, jonka tavaratila ei ollut erityisen suuri.

Vuonna 1996 etupuskuria ja -säleikköä muutettiin ja vilkuista tuli kirkaslasiset.
vasen|pienoiskuva|BMW E36 Touring
Mallisarjaa alettiin korvata asteittain vuodesta 1998 lähtien, kun uusi E46-sukupolvi oli tullut markkinoille. Avomallit pysyivät tuotannossa vuoteen 2000 saakka. 

 BMW M3 
pienoiskuva|BMW M3 E36 Coupé
Urheilumalli M3 esiteltiin vuonna 1992. Sitä valmistettiin sedan-, coupé- ja avomalleina. Moottorina oli 3,0-litrainen kuusisylinterinen rivimoottori, joka tuotti 285 hevosvoimaa tehoa. Vuonna 1995 moottori vaihtui 3,2-litraiseksi (320 hv) ja manuaalivaihteistosta tuli kuusiportainen.
pienoiskuva|BMW M3 E36 Cabriolet 

 Lähteet 

 Aiheesta muualla 

3-sarja (E36)
Luokka:D-segmentin autot
Luokka:1990-luvun autot
Luokka:2000-vuosikymmenen autot